|  |  |  |
| --- | --- | --- |
|  | MÁRIA LÉGIÓ**MAGYAR RÉGIÁJA**65. szám 2013. február |  |



**Pecznyík Pál: Mi az imádság?**

|  |
| --- |
|  |
|  |

|  |
| --- |
| Az imádság: hívő ember lélegzetvétele;érte szíve Isten iránt, hálával van tele. Az imádság: égbe szálló mélységes hódolat; Istenünkkel a legbensőbb, szent, titkos kapcsolat.Az imádság: beszélgetés, őszinte, gyermeki;Atyával, ki a gyermekét, áldja és szereti. Imádság: a lélek szerve, amellyel lélegez; imádság nélkül a lélek, elsorvad, vége lesz!Az imádság: lelkünk szárnya, mely felfelé emel;Isten trónja elé suhan, s eléje térdepel. Az imádság: csodás ének, lelkünk szép éneke; miért nincs a szívünk mindig, ily énekkel tele?Az imádság: betegeknek esdő, mély sóhaja;Isten a sóhajt is hallja, s nem veti el soha. Az imádság: lelki fohász, Istenhez, kit szeret; aki Fiát áldozta fel, minden bűnös helyett!Az imádság: földi kérés, válasz rá mennyben van;Atyánknál, kit válaszáért, imádunk boldogan. Az imádság: hálaadás a sok szépért, jóért; mellyel Atyánk betölt minket, Fia váltságáért!Az imádság: csodás oltár, melyen áldozhatunk;hálaáldozattal azért, amit ad hű Urunk. Az imádság: felelősség, mert felelős vagyok; azokért, kiket imámban, szívemben hordozok.Az imádság: emberekhez lehajló szeretet;imádságban ölelhet át szívem, bús szíveket. Az imádság: vallástétel, merjük hát vallani; Megváltónknak Jézust, aki meg is tud tartani! Az imádság: lelki szemünk, amellyel láthatunk;már láthatjuk égi hazánk, melyet ád hű Urunk! Az imádság: felemelt kéz, s míg felemelve van; bűnünk felett, világ felett, győzhetünk boldogan.Az imádság: mély hódolat, hű Teremtőnk előtt;alázatunk, ha őszinte, Szentlelkével betölt. Az imádság: bűnvallomás, ha bánt, kínoz a bűn; ki őszintén bánja bűnét, azon megkönyörül!Az imádság: alázatos bűnbocsánat kérés;kinek Isten megbocsátott, nincs már abban félés. Az imádság: megbékülés égi Teremtőnkkel; aki békére törekszik, minden gyermekével.Az imádság: már e testben, drága benső élet;hűséges imádkozókra vár, az örök élet! |
|  |
| **A három Üdvözlégy**Az Istenanya Hackeborni Szent Mechtildnek (+1299), egy XIII. században élt bencés nővérnek tette az alábbi nagy ígéretet. A szent életének vége felé aggodalommal telve gondolt arra a nagy pillanatra, amikor lelke majd elhagyja a testét, hogy bevonuljon az örökkévalóságba.Ezért arra kérte a Szűzanyát, hogy utolsó órájában kegyesen álljon mellette. A Szűzanya, aki már többször megjelent neki, meghallgatta ezt a fohászt, és így szólt hozzá:"*Igen leányom, én a te kérésedet teljesítem, de én is kérnék tőled valamit: azt, hogy a kedvemért naponta imádkozz el három Üdvözlégyet. Az elsőt az Atya tiszteletére, a másodikat a Fiú tiszteletére, a harmadikat pedig a Szentlélek tiszteletére!"*A Szent Szűz a három Üdvözlégyhez ígéretet is fűzött, amennyiben kitartóan, odafigyeléssel imádkozzák az emberek naponta azt:*"Halálod óráján melletted leszek és vigasztalni foglak, és teljesen megvédelek téged az ördög hatalmától.Beléd öntöm a hit és a tudás fényét, hogy hitedet tudatlanság vagy tévedés meg ne kísértse. Közeledben leszek a földi élettől való elszakadás órájában, és átitatom lelkedet az Isten szeretetének örömével,hogy mindenek felett álló hatalma a halál minden gyötrelmét és keserűségét a szeretet boldogságává változtassa."*Kempis Tamás ezt írja róla: "Néhány szavas ima, de tele van mélységes titokkal... Mennyire sajnálatra méltók azok, akik áhitat nélkül, hanyagul imádkozzák..."Monforti Grignon Szent Lajos: "Csupán kevés művelt keresztény ismeri az Üdvözlégyek értékét és erejét. A Szűzanyának többször meg kellett jelennie nagy szentek előtt, hogy kifejtse az Üdvözlégyek kiválóságát. A helyesen, figyelmesen, áhítatosan és alázatosan mondott Üdvözlégyek ellene mondás az ördögnek, ami győzelemre vezet, kalapács, amely őt szétzúzza, a lelkek üdvössége, a legszentebb Szentháromság dicsérete." A Három Üdvözlégynek koronatanúja Liguori Szent Alfonz püspök és egyháztanító. Ő mutatta be a pokol borzalmasságát legkifejezőbben. Ő mondta: "Egy Üdvözlégy értékesebb, mint az egész világ!" Még ha betegek lennénk is, bármilyen munkára képtelenek, az Üdvözlégyek imádkozása Isten országának értékes munkatársává tehet minket! Don Bosco mondta: "Imádkozz el reggel és este három Üdvözlégyet, és tedd hozzá: Mária, keresztények segítsége, könyörögj érettem!" A Mária tiszteletet különösen azoknak a lelkére kell kötni, akik kezdők a lelki életben, hogy ajánlják fel magukat Máriának, nehogy veszélybe kerüljenek." **dr. Arbanász Zoltán: A legrövidebb ima**Egy órája sincs, hogy újból átnyálaztam a tájanatómiát, a Littmann-féle Sebészeti műtéttant. Memorizáltam a régió képleteit, hogy mit szabad és mit nem. Érdekesek a tájanatómia atlaszok. Az artériák pirosak, a vénák kékek, az idegek sárgák, az inak fehérek. Ráadásul mindegyikhez egy parányi fekete nyílvessző tart, a képlet pontos anatómiai nevével.Hát? Persze, így könnyű! - s majdnem nevetek.A valóság egészen más, az állandó szívás és törlés ellenére alig látunk a vérmaszattól, s semmi sem emlékeztet az atlaszban látottakra. A kendők által szabadon hagyott kis négyzet semmilyen tájékozódási pontot sem nyújt. Egyedül az anasthesiológus kolléga helye biztos, többnyire a beteg feji végénél ül vagy áll. Isten kezében vagyunk, a beteg és a személyzet egyaránt...A bevonuláskor nem szólnak fanfárok, csak néhány készülék zümmögése jelzi, hogy működésre kész. Kölcsönösen köszöntjük egymást.A beteg 75 feletti, az elképzelhető összes betegség birtokában. Váratlanul szólal meg:- Mielőtt elaludnék, szeretnék imádkozni! Lehet?- Persze, csak tessék! - mondom bosszúsan.- Köszönöm, fiam - s belekezd csendesen.- Domine!............Ámen! - mondja e két szót.- Csak ennyi? - kérdezem meglepetten.- Csak ennyi.- Uram!..............Úgy legyen!- Igen, fiam. Ez minden. E két szó közöttieket az Úr úgyis tudja. Tudja, hogy mit mondanék, mit kérnék. Én nem kérek magamnak semmit, de elfogadom, amit Tőle kapok. Tudom, ma Ő vezeti a doktor urak kezét, így nem hibázhatnak.Mereven állunk, feltartott kézzel.Talán csak a maszkok mögötti szemüvegek csillognak fényesebben, mint korábban.- Lehet még egy kérésem?- Igen, természetesen. - de már nem vagyok bosszús a késés miatt.Életem legrövidebb, és leginkább hittel teli imáját hallottam egy perce.Gondolatban még kitöltöm a két szó közötti helyet.- Szeretném elénekelni a legszebb énekünket, ha még tudom, mert nagyon álmosodom.S, ekkor remegő, halk hangon belekezd a 42. zsoltár első sorába:- Mint a szép híves patakra, a szarvas kívánkozik,...A következő sortól az egyik műtősnő csatlakozik:- Lelkem úgy óhajt Uramra, és hozzá fohászkodik...A versszakot már öten fejezzük be:- Tehozzád én Istenem, szomjúhozik én lelkem. Vajon színed eleiben mikor jutok, élő Isten?http://1.bp.blogspot.com/-6ilZlBgBBzM/UFVnwehqI6I/AAAAAAAAAvg/3qypH_N4mQ0/s1600/JM.jpgEgy mély sóhajjal álomba merül a néni.- Törlést kérek! A szemüvegemre.Még várok egy percet, hogy összeszedjem magam.- Ha Isten velünk... Kezdhetjük!... Kérem intubálni!**elgondolkodtató:** Gondolkozz el rajta, mikor azt hiszed, csak Téged bánt az Élet...Nézz körül a világban! Láthatod az embereket, akik az utcán élnek.Ha azt hiszed, hogy csak neked fáj, mikor akit szeretsz, mással látodNézz meg egy vakot... ki soha nem láthatja meg a napvilágot.Ha azt hiszed ver a sors, mikor az emberek rosszat kiabálnak RádNézz meg egy süketet, ki soha nem hallhatja az Élet dallamát...Ha azt hiszed Te vagy az egyetlen, akit akadályok veszik körül...Nézd azokat, kik nem tudnak járni, arcukon mégis mosoly derül.Ha azt hiszed rossz helyre születtél, s Téged senki nem szeret,Nézz meg egy árvát, ki könnyes szemmel nézi a szüleidet...Ha azt hiszed, hogy nem kapsz időt, hogy begyógyuljanak a sebek,Nézd azokat, kik hirtelen hunytak el, nem ölelhették át szeretteiket!Mielőtt panaszkodnál, nyisd ki a szemed, rosszabb is lehetne...S rájössz, hogy nem sírva kell eltöltened a napot, hanem nevetve.Köszönd meg, amit a sorstól kaptál, ne háborogj sohasem,Nem tudhatod, mi lesz holnap... Ez vezessen az Életben!*Talán lehetnek kétségeink afelől, hogy velünk milyen tervei vannak Istennek. Mire kér, mire akar használni minket terveinek megvalósításában. Ismerjük meg minél mélyebben az ő szándékait és emberkezelő módszereit a Szentírásból, s akkor megértjük ezt is.*Bibliai litánia a Szűzanya tiszteletéreUram, irgalmazz nekünk! Uram, irgalmazz nekünk!Krisztus, kegyelmezz nekünk! Krisztus, kegyelmezz nekünk!Uram, irgalmazz nekünk! Uram, irgalmazz nekünk!Krisztus, hallgass minket! Krisztus, hallgass minket!Krisztus, hallgass meg minket! Krisztus, hallgass meg minket!Mennyei Atyaisten! Irgalmazz nekünk!Megváltó Fiúisten!Szentlélek Úristen!Szentháromság egy Isten!Szent Szűz, Sion leánya (Iz. 37,22) Könyörögj érettünk!Mária, Ábrahámnak ivadéka (Mt. 1,16)Mária, Jeruzsálemnek dicsősége (Jud. 14,1)Mária, Izrael öröme (Jud. 15,1)Mária, népünk ékessége (Jud. 15,1)Mária, a Szövetség szekrénye (131. Zs. 8)Mária, a Magasságbelinek sátra (45. Zsolt. 5)Mária, a Názáreti szent Szűz (Lk. 1,27)Mária, a munkás Szent József jegyese (Lk. 1,27) Mária, kegyelemmel teljes Szűz (Lk. 1,27) Mária, a Magasságbeli Fiának anyja (Lk. 1,33)Mária, Dávid Fiának szülője (Lk. 1,33)Mária, Izrael Királyának anyja (Lk. 1,33)Mária, a Szentlélek erejéből lett édesanya (Lk. 1,35)Mária, az Úr szolgáló leánya (Lk. 1,41)Mária, áldott az asszonyok között (Lk. 1,41)Mária, Urunk édesanyja (Lk. 1,43)Mária, Üdvözítőnk édesanyja (Lk. 2,11)Mária, ki mindent szívedben őriztél (Lk. 2,19)Mária, ki Jézust a templomban bemutattad (Lk. 2,22)Mária, kit a Gyermekkel köszöntöttek a bölcsek (Mt. 2,11)Mária, kivel József Egyiptomba menekült (Mt. 2,14)Mária, ki Jézust három napon át kerested (Lk. 2,46)Mária, ki Jézusra a Templomban rátaláltál (Lk. 2,46)Mária, kinek Jézus engedelmeskedett (Lk. 2,51)Mária, ki Jézust első csodájára késztetted Kánában (Jn. 2,11)Mária, ki a legjobb részt választottad (Lk. 11,28)Mária, ki Isten szavára hallgattál (Lk. 11,28)Mária, ki Isten Igéje szerint éltél (Lk. 11,28)Mária, ki Fiad keresztje mellett álltál (Jn. 29,25)Mária, ki együtt imádkoztál az apostolokkal (Apcsel.1,1)Mária, a Napba öltözött Asszony (Jel. 12,2)Mária, a tizenkét csillaggal koronázott (Jel. 12,1)Mária, az Egyház fájdalmas Anyja (Jel. 12,2)Mária, az égi Jeruzsálem előképe (Jel. 21,2)Mária, aki Gyermekeddel legyőzted a kígyót (Jel. 12,4)Isten Báránya, ki elveszed a világ bűneit! Kegyelmezz nekünk!Isten Báránya, ki elveszed a világ bűneit! Hallgass meg minket!Isten Báránya, ki elveszed a világ bűneit! Irgalmazz nekünk!Imádkozzál érettünk, Istennek szent Anyja! Hogy méltók lehessünk Krisztus ígéreteire!Könyörögjünk! Add, Uram, hogy mi a te szolgáid folytonos lelki és testi jólétnek örvendhessünk és a boldogságos,mindenkor Szeplőtelen Szűz Máriának dicsőséges közbenjárása által, a jelen szomorúságtól megszabaduljunk, és örökké tartó örömet élvezzünk. Krisztus, a mi Urunk által. Ámen.**Isten neve maradhat a brazil bankjegyeken**Több vezető brazil lap – O Globo, Estadão de São Paulo, Folha de São Paulo -, de még a spanyol katolikus hírügynökség (ACI) is foglalkozott a brazil igazságszolgáltatás különös ügyében hozott ítélettel. Diana Brunstein, São Paulo szövetségi bírónője ugyanis elutasította állama igazságügyi tárcájának keresetét, amelyben arra szólította fel a szövetségi jegybankot és az Uniót, hogy a döntéstől számított 120 naptól fogva már ne szerepeljen Isten neve egyetlen új bankjegyen sem. Tudniillik az „Isten neve legyen áldott” kitétel a reál bevezetése, 1994 július elseje óta is szerepel az új bankókon. A bírónő azzal indokolta még nem jogerős döntését, hogy a felirat nem szól bele az egyes állampolgárok magánéletébe, ugyanúgy, ahogy a vallási ünnepek, sőt egyes (brazíliai) városok neve sem. A brazil médiumoktól eltérően a spanyol hírügynökség idézte a jegybanktól az 1988-as alkotmányra való hivatkozását, amelynek bevezetése leszögezte, hogy a Magna Charta Isten védelme alatt áll. A vallásos jelmondat még az előző pénznemre, a cruzadóra került 1986-tól, José Sarney elnök (1985–1990) döntése alapján. A portál a rend kedvéért hivatkozott a 2010-es népszámlálás adataira is, amely megállapította, hogy a 193 millió brazil 66,5 százaléka katolikus, vagy valamelyik új protestáns egyház vagy szekta tagja (22,2). 8 százalék egyetlen meghatározható vallást sem követ, a többi brazil spiritisztának vagy az egyik afrikai hiedelem követőjének mondja magát, és mindössze 615 096 lakos ateista.  **Ahogy nincs két egyforma ember a lelkialkat tekintetében, úgy nincs két egyforma keresztény sem, aki ugyanúgy élné meg Jézussal való kapcsolatát. *Az Ige mindenkit a saját lelkialkata, képességei, adottságai szerint alakít -*** *Benedek atya írásából*Jézus világosságot akar gyújtani tanítványaiban a példabeszédekkel, melyeket mélyrehatóan meg is magyaráz nekik. Azt akarja, hogy ők az emberek között a krisztusi világosság forrásai legyenek. Érteniük kell, hogy Jézus élete, tanítása és tettei mit jelentenek, hogy azt másokkal is közölhessék. Mint tartóra tett lámpásnak, világítaniuk kell a házban. Nem végezhetik az igehirdetést, ha ők maguk sem értik a lehető legmélyebben, mit jelent Krisztus az embernek, mit akar Isten az emberrel, s hogyan akarja végbevinni szándékait. Igenis, alapos teológiai ismeretre van szüksége ma is az igehirdetőknek s főleg a Jézussal való személyes kapcsolatra. Hiszen őt megismerni csakis személyes relációban lehet. Különben csak vallás-terjesztők lehetnek, ami nem ugyanaz, még akkor sem, ha a „katolikus” vallást terjesztik.Új világlátást, életszemléletet, a jézusi gondolkodást kell magukévá tenniük és átélniük, hogy hiteles igehirdetők lehessenek. Nemcsak vallásos emberekhez van küldetésük, hanem minden emberhez, aki megelégelte az ösztönök taposómalmát és jobb, új életet keres. Az igehirdetés mellett saját életük és gondolkodásuk a tanúságtétel. Jézus figyelmezteti is őket erre. Egyre mélyebben kell Jézus közelébe férkőzni, hogy egyre jobban megismerhessék őt. Jézus személyének és tanításának titka kimeríthetetlen. Ezért mindvégig a tanítványi állapotban kell lennie annak, aki őt hirdeti. Nem elégedhet meg egyikük sem a kiskatekizmus szintjével, vallási igazságok bizonyítgatásával. Életről kell tanúságot tennie, örömteli, békés életről, mely képes felváltani az emberek hétköznapi gondolkodáson alapuló, szorongásokkal teli és békétlen életét.Krisztus nem vallást tanít, hanem életet. Nem vallásos embert akar, hanem keresztényt - a szó igazi értelmében és teljességében. Ha nem növekedik Jézus ismerete napról napra a tanítványban, akkor még azt is elveszíti, amiről azt hitte, hogy már tudja. S erre a tudásra, ismeretre nem szabad sajnálni a fáradtságot. Nagylelkűnek kell lennie Krisztussal szemben, bármit kíván is tőle mélyebb megismerésének érdekében. Így Isten is nagylelkű lesz velük, sőt ráadást is ad majd nekik. Ahogy nincs két egyforma ember a lelkialkat tekintetében, úgy nincs két egyforma keresztény sem, aki ugyanúgy élné meg Jézussal való kapcsolatát. Az Ige mindenkit a saját lelkialkata, képességei, adottságai szerint alakít. Ezek szerint, - úgy tűnik, - az is hiábavaló törekvés, hogy számban próbálja valaki növelni a keresztények táborát. Talán lehet elérni eredményeket, ha sikerül többeket rábeszélni vallásos gyakorlatok végzésére, de ha az Ige nem ver gyökeret benne, s nem kezd el önállóan működni benne, hiábavaló minden. Hogy valaki érti-e Krisztust vagy csupán vallásos, abból lehet megtudni: miként vélekedik megpróbáltatásairól, keresztjeiről. "... közlegénysorban állni és kitüntetés nélkül gyakorolni polgári erényt, néha szintoly magasztos állás és szintoly szent kötelesség, mint állni a dolgok élén."(Széchenyi István, 1848.)Mi úgy gondoljuk, tisztelt Hölgyeim és Uraim, hogy a keresztény értékeken alapuló politika a történelem folyamán most ismét meg fogja újítani Európát. Mi hiszünk abban, amit Schuman mondott: Európa vagy keresztény lesz, vagy nem lesz. És úgy gondolkodunk, hogy nekünk, akiket Isten Európa őrállóiként helyezett ebbe a küzdelembe politikusként, az a feladatunk, hogy az elkoptatott, kiüresedett értékeinknek visszaadjuk a mély keresztény erkölcsi jelentéstartalmát, hogy a szolidaritás ne érdekazonosság legyen, hanem a másik személy, a másik ember iránti elkötelezettség, hogy a teremtett világ megóvása politikai program legyen, hogy a munkát végző embernek a megbecsülése olyan erős és mély legyen, hogy mindenki, aki dolgozik, a segédmunkástól az atomfizikusig hivatásként, egyfajta szent hivatásként tekinthessen a saját munkájára. Azért kell dolgoznunk, hogy a hitelezést, amiről beszéltem, ismét két fél egymás iránti bizalma határozza meg. Vissza kell térnünk a bevezető gondolatok utolsó soraihoz. Nem kerülhetjük meg ezt a kérdést. Nyilvánosan ritkán beszélek erről, de a dolog mégiscsak úgy áll, hogyha ezeket a célokat el akarjuk érni, akkor a személyes változás, a személyes elköteleződés, a személyes példa kérdése nem kerülhető meg. Ahhoz, hogy Európát a keresztény értékek jegyében meg tudjuk újítani, ahhoz olyan politikai kultúrára, személyes mentalitásra, viselkedésre, olyan kormányzásra és olyan személyes példaadásra van szükség, amelyet definiál, meghatároz a keresztény tanítás. Idézni fogok természetesen, és azt gondolom, hogy ezt komolyan kell vennünk, európai közéleti embereknek. Amit most mondunk, azt komolyan kell venni, vagyis olyan politikára és olyan vezetőkre van szükség, akiknek a kultúrája arra épül, hogy nem irigykedik, nem kérkedik, nem fuvalkodik fel, nem viselkedik bántóan, nem keresi a maga hasznát, nem gerjed haragra, nem rója fel a rosszat. Nem örül a hamisságnak, de együtt örül az igazsággal. Ha ezt nem tudjuk a magunkévá tenni, sosem lesz többségünk az európai politikában. Ez a legnehezebb a politika világában, de, tisztelt Hölgyeim és Uraim, nem látok más utat a politikában sem, amely ne a kárhozathoz vagy a bukáshoz vezetne. Járjunk hát ezen az úton, kedves Testvéreim! ***Ezek a mi miniszterelnökünk szavai! Példát vehetünk róla!!!***A világ legnagyobb Szűzanya-szobrát avatták Bolíviábanhttp://www.magyarkurir.hu/sites/default/files/hirek/kriszta/BKEP_358.jpgA Socavoni Szűzanya szobrát a bolíviai Oruróban avatták fel ünnepélyes keretek között február 1-jén.A 45,4 méter magas szobor az ország második legnagyobb városától, La Paztól délre fekvő, 3657 méter magas hegycsúcson áll, így 6,7 méterrel nyúlik magasabbra, mint a Rio de Janeiró-i Megváltó Krisztus-szobor. A szoborava-tás, amelyen részt vett Evo Morales bolíviai elnök is, egyben az orugói karnevál nyitóünnepsége is volt. Ez az egyetlen olyan karnevál, amelynek egyik száma a Szűzanya tiszteletére bemutatott táncprodukció – írja a CNA. Magyar Kurír**Tárgy :** jó hír... Hm....Egy ember a mennyország küszöbére kerül. Szent Péter leül vele szemben:- Kicsit modernizáltuk az eljárást, 100 pontot kell gyűjteni, tudod, mint a tévés vetélkedőkben.- Rendben, értem. Kezdhetjük!- Szerinted mivel lehet pontot gyűjteni?- Hát, tízparancsolat?- Remek!- Nos, sosem paráználkodtam. Volt egy feleségem, vele éltem le az életem, hűségben. 5 évig udvaroltam neki, azalatt csak a kezét fogtam meg. Semmilyen tiltott fogamzásgátlást nem követtünk el, 12 gyerekünk született...- Rendben, ismerem a sztorit. Egy pont!- Hmmm... Ja igen, mindig jártam misére, minden nap, nem csak vasárnaponként! Na jó, egyszer nagyon lázas voltam, akkor kimaradt egy hét, s háromszor el is késtem az Evangéliumról...- OK, láttalak, ráadásul oda is figyeltél. Ez is egy fél pont!- Másfél pont??? ... Hát akkor én itt biztosan nem fogok bemenni... Esetleg Isten kegyelméből...- Rendben, 98,5 pont!**2750 éves jeruzsálemi templom nyomaira bukkantak**A 2750 évesre becsült leleteket Jeruzsálemtől néhány kilométerre nyugatra, a Tel Moca nevű ásatáson találták, a Jeruzsálemet Tel-Avivval összekötő autópálya új szakaszának építését megelőző régészeti feltáráson. A férfiakat – köztük egy szakállasat – és lovakat ábrázoló kerámiafigurák a Júdeai Királyság idején honos rituális kultusz ritka bizonyítékai, de a szobrocskák pontos jelentőségét egyelőre nem ismerik.Az ásatást vezető régészek szerint „a Tel Mocában talált rituális épület szokatlan és feltűnő, különös tekintettel arra, hogy Júdea ezen időszakából, az első jeruzsálemi szentély korából alig maradt fenn rituális építmény. Szembeötlő az épület egyedisége azért is, mert közel van a korabeli fővároshoz, Jeruzsálemhez, a királyság legfontosabb szakrális központjához, Dávid és Salamon király székhelyéhez”.A Tel Moca nevű régészeti feltáráson már eddig is számos különböző korszakból származó leletet találtak. Az 1990-es években a Jeruzsálem-Tel-Aviv autópálya útvonalának megváltoztatásakor kezdték az ásatást. A régészek javaslatára a helyet a Károli Bibliában Mócza (Józsué 18:26) néven említett településsel azonosítják, amelyet a Biblia Józsué könyvében Benjámin törzsének földjén, Júdea határán említ. Ezt alátámasztani látszik többek közt egy, az ásatáson feltárt középület, egy jelentős raktárakkal és gabonatárolókkal teli építmény, amely a régészek feltételezése szerint a közeli főváros, Jeruzsálem gabonakészletét őrizte.

|  |
| --- |
| 2750 éves templom nyomai Jeruzsálemnél |
|  |
|  |

A régészek által feltárt épület szerkezete masszív, bejárata széles és az ősi közel-keleti hagyomány szerint keletre néz, hogy a felkelő nap az isteni jelenlétet szimbolizálva elsőként a templom belsejében elhelyezett tárgyat világítsa meg. A szintén feltárt négyzet alakú szerkezet valószínűleg az oltár volt a templom udvarán, ehhez közel találtak egy, a szent agyagfigurákat tartalmazó kicsiny raktárat.A kutatók szerint a leletek templomok és rituális építmények létezésének ritka régészeti bizonyítékai a jeruzsálemi térségből a Júdeai Királyság korából, még a királyság korának végét megelőző vallási reform előtti időszakból, amely felszámolta az összes szakrális központot a jeruzsálemi szentély kivételével. |

**Mi az engesztelés?** írta: Antalóczi Lajos atya

Isten szándéka az, hogy az ember, az Ő teremtménye olyan legyen, mint a gyermek. El ne veszítse Atyjához fűződő kapcsolatát, akarjon teljes értékű ember lenni. Úgy hajtsa uralma alá a földet, hogy istengyermeki hivatásának tudatát egy pillanatra se felejtse. Sajnos korunk embere halmozza a bűnt, s egyre jobban szenved ürességétől. Mélységes már a szakadék Isten és ember között. Az Isten továbbra is szereti gyermekeit, azt akarja, hogy valamennyien, kivétel nélkül visszataláljunk hozzá. De ehhez az szükséges, hogy belássuk, mennyire bűnös az, amit teszünk, mennyire hálátlan a gyermek viselkedése Atyjával szemben. Nagyon sürget bennünket az az idő, ha nem akarunk végzetesen elveszni. A kilátástalan helyzetből egyedül az engesztelés vezethet ki. Belátva hálátlanságunkat, megriadva felhalmozott bűneinktől, félve az adósság terhétől, sírva bocsánatot kell kérnünk Atyánktól. A bocsánatkérés szándékával vállalt külön böjt, imádság vagy bármilyen áldozat engesztelés az Isten előtt.

Bárcsak minden egyházközség tartana engesztelő napot, mondjuk a pénteket, amikor kenyéren és vízen böjtöl, aki teheti, és imádkozzák a rózsafüzért, amikor fokozottabban gyakorolják az irgalmasság cselekedeteit. Ha ezt az országban összehangolva tennénk, nagyon hamar megnyílna az ég, és ömlene a bocsánat, a kegyelem, s az ember csakhamar megtanulna örülni Isten szeretetének. Újra teljes értékű ember lehetne, mert visszatalálhatna Atyjához.

A Mennyei Atya szívéhez vezető út az engesztelés. Az egyház életében mindig jelen volt ez a gondolat, de vagy nem vettük komolyan, vagy pedig a gyermeki lelkület hiányzott belőle. A félelmetes Istent, az ítélő bírót, a Hatalmasat, a Szentet engeszteltük, s nem az Atyától kértünk kisgyermek módjára bocsánatot. Ez pedig alapvetően fontos. Ellenkező esetben majdnem elvész a lényeg, a biztos bocsánat, az Atya állandóan hozzánk, kisgyermekeihez lehajoló szeretete fölött érzett öröm. Ha megvan bennünk ez a nyitott szív és a készséges akarat, ha tulajdonunk a gyermeki lelkület, és helyes a mennyei Atyáról alkotott fogalmunk, a készséges megbocsátás melengető és biztos tudatával borulhatunk eléje bocsánatot kérni, más szóval engesztelni. Máris világos, hogy a gyermeki lelkület nyitottságán túl az engesztelés másik, nagyon fontos feltétele a bűntudat. Az embert legtöbbször talán a félelem - legyen az halálfélelem vagy a felhalmozott bűn súlyától való megrettenés - indítja engesztelésre. Pedig helyesebb lenne, méltóbb lenne, ha Isten iránti szeretetből fohászkodnánk bocsánatért. Mennyei Atyánk pedig mosolyogva és tárt karokkal fogja szívére ölelni megtévedt gyermekeit.

Hogyan engeszteljen az ember?

A válasz itt is egyszerű. Az ember engesztelése során is megmarad gyermeknek, mégpedig Isten gyermekének. Úgy engeszteljen tehát, ahogyan a felnőtt apa elvárja gyermekétől a bocsánatkérést. Éljen lelkében a ragaszkodás, a megbocsátás utáni vágy, a kibicsaklott szeretet helyreállításának szándéka, ugyanígy a jóvátétel készsége, és a biztosan megszerezhető bocsánat feletti öröm. Ha engesztelni akarunk, tegyük azt jókedvűen, imádságos lélekkel, nagy-nagy szeretettel és ragaszkodással. Ne akarjunk hősködni, de legyünk nagylelkűek. Ki-ki önmagáról tudja, mire képes. Van, aki Kis Szent Teréz útját választja, van, aki Árpád-házi Szent Margitét, de mindketten égtek a szeretettől. Lássuk meg az apró, a szemek elől elrejtett engesztelő lemondások értékét, gyakoroljuk is, de ne féljünk hetente legalább egy napon kenyéren és vízen böjtölni. Erőlködni azonban nem szabad, mert erőnk és szeretetünk törékeny, s az apa éppen a szeretetet akarja helyreállítani.

Annyit azonban elvár tőlünk, mint amennyit a tékozló fiú. Az Isten és testvéreink iránti szeretet arra sürget bennünket, hogy embertársaink súlyos adósságát is hordozzuk, míg ők is bekapcsolódnak a vezeklők sorába. Ha rendelkezünk ezen értékekkel, nagylelkűek leszünk valamennyien, s mosolygós arccal illatos hajjal fogunk rendszeresen böjtölni vagy akármilyen egyéb áldozatot meghozni. Az engesztelés nem csupán böjt. Rendkívül sok egyéb lemondási alkalom kínálkozik. Így pl. a TV, a dohány, az alkohol stb. elhagyása, mérséklése. Természetes, sőt szükséges, ha a bűnbánat, de elsősorban az Isten szeretete utáni vágy, s ennek révén a rendszeres áldozathozatal több imádságra indít bennünket. Imádság nélkül majdnem fakírság lenne bármilyen engesztelő cselekedet. Beszélnem kell ahhoz az Atyához, akinek bocsánatát szeretném önmagam, enyéim és embertársaim számára megszerezni, akitől várom bűneim elengedését, akinek szeretete után sóvárgok. Sőt mi több, az imádság is engesztel. Nagyon hatékony, nagyon fontos engesztelési "eszköz". A rózsafüzér mindennap szerepeljen az engesztelni akaró ember repertoárjában, és soha ne térjünk nyugovóra addig, amíg legalább egyszer el nem mondtuk az "Áldott legyen az Isten ... " kezdetű imát.

Engesztelésünk nem érné el célját, ha nem követné a szeretet növekedése. Káros lenne a böjt, a virrasztás, ha ezt követően az ingerültség rombolná a szeretetet. Alapvetően szükséges tehát az engesztelő embernek lelkében megőrizni a békét, a harmóniát Istenhez és embertársaihoz fűződő kapcsolatában. Így épül, így növekszik lelkében a szeretet, s így születik meg lelkében Jézus Krisztus, aki minden engesztelő embernek példaképe. Tudnunk kell, hogy a szenvedés, a kereszt tudatos elfogadása mindig a leghatékonyabb engesztelési eszköz. A nagy vezeklők minden időben tudták ezt, és keresték is a szenvedés legkülönfélébb formáit. A korunk komfortos életében elkényelmesedett ember erre már képtelen lenne. Az elkerülhetetlen keresztek, szenvedések szeretetből történő elfogadása azonban feltétlenül szükséges. A lelki és testi szenvedést senki sem tudja elkerülni. Krisztus keresztje azonban visszaszerezte fájdalmaink értékét, ha keresztként, ha engesztelési "eszközként" megadással fogadjuk azokat. Ha futja erőnkből a fájdalmas engesztelésre, biztosak lehetünk a Mennyei Atya áldásában. Az engesztelő embernek azonban őrködnie kell áldozatának jó illata felett, vagyis ne legyen kedvetlen, örömtelen áldozathozatala, mert megtörik az emberi erő.

Végül pedig a legfontosabb: aki engesztelni akar, tudatosan kerülje a bűnnek minden formáját, hiszen éppen a bűn miatti adósság törlesztésére vállalkozik. Ezen túlmenően pedig gondoljon a legfontosabbra: Mennyei Atyja iránti szeretetét törekedjen megosztani embertársaival. Az élet nagyon sok lehetőséget kínál. A pohár víztől egészen a keresztre feszülésig. A kedves szótól, kedves mosolytól egészen a rendszeres betegápolásig. Az Isten mindenkinek mutatni fogja az utat.

Engesztelést végezhetünk egyénileg és kollektívan. Egyéni apró áldozatát mindenki meghozhatja óráról órára. Engesztelésünk legyen rendszeres, nagyon ragaszkodjunk betartásukhoz, de óvakodjunk a formalizmustóI. Ha pl. böjti napon valahol megkínálnak bennünket, fogadjuk el a szeretetből felkínált ételt, mert a szeretet építése mindennél fontosabb. Engesztelés valamilyen formájára minden ember alkalmas. Csupán nyitott szív és készséges akarat szükséges. Az Isten mindenkit hív, s meg fogja mutatni az utat, meg fogja adni a kegyelmet és munkánk eredményét. Mária országa újra régi fényében fog ragyogni.

Befejezésül pedig álljon itt egy versike, a Lélek könyörgése:

Fogadd el, legyenek örökre tieid a nyitott szívek!

Építsd velük, Uram, országodat!

Építsd velük a mi hazánkat!

Építsd, Uram, bennük templomodat,

Hogy a magasztalás el ne haljon az ajkakon,

Hogy a Te dicséretedtől legyenek hangosak a magyar tájak,

Mert, Uram, mi magyarok, és a Tieid vagyunk.

Ámen

# Erdey Ferenc: Elmélkedések szent Margitról c. 1945-ben megjelent könyvéből részlet

Imádunk Téged elrejtőzött szent Istenség! Imádunk isteni Szeretet, aki lángra gyújtottad az égből ho­zott tüzet és azt akartad, hogy az fellobbanjon minden idők emberének szívében, lelkében. Akartad, hogy magasra csapjon annak lángja és így legyen kedves illatú áldozat szent Fölséged előtt.

**1. AZ ENGESZTELÉS TÜZE LOBBAN**

**Tűz a Bazilikában.**

Amikor az engesztelésre összejöttünk és föltekintünk az Oltáriszentségre, az ott fenn trónoló engesztelő Krisztusra, lelki szemünk előtt meg­újul a nagy engesztelő látnoknak csodálatos látomása mintegy száz évvel ez előttről. Ez a látomás éppen a mai időkre és erre az országra vo­natkozik.

Emmerich Katalin látja a Duna mentén a nagy király bazilikáját és észreveszi, hogy ellenség közeledik feléje. Már-már körülveszi, hogy megsemmisítse a bazilikát, amikor valami csodálatos tűz gyullad fel benne, mindig erőteljesebb lesz, majd kicsap a bazilikából és futásra kész­teti az ellenséget. Ezután csendes békeidő következik.

**Az engesztelés lángja.**

Majd újra látja Emmerich Katalin, hogy ismét ellenség közeledik Szent István bazilikájához, még jobban fenyegetik, hogy megsemmisítsék. Felsóhajt és Xavéri Szent Ferenchez fordul segítségért: szabadjon vizet hozni a nagy folyóból. Csak akkor veszi észre, hogy nem földi tűz ez, hanem az Istent szerető lelkeknek engesztelése, melyet Xavéri Szent Ferenc pártfogoltjai gyújtanak fel apostoli lelkekben, s a lángoló tűz kicsap a bazilikából, nem hogy meg­semmisítse az ellenséget, hanem azért, hogy mindenfelé hasonló tüzeket gyújtson. Mindenütt, minden szív és minden lélek az engesztelés tüzében ég már és úgy látja, hogy ez a tűz tovább terjed és szétárad az egész világon. Az engesztelés szent tüze lángra gyújtja a szíveket s kiengeszteli az Isten szent Szívét.

Ezt látja a mai időkről Emmerich Katalin száz évvel ezelőtt. Az első tűz, ami itt támadt a bazilikában, a vallásos élet ébredésének tüze 1919-ben elűzte az Egyház ellensé­geit.

**Nem földi láng ez!**

A második tűz most gyulladt ki, amikorIsten ellenségei újra meg­szaporodtak és mindenfelől felkeltek Isten népe ellen. Ez a tűz sem földi láng, ami elűzi és letöri őket, hanem azengesztelés tüze. Amint látjuk az engesztelés szent lángja lassanként mindig szélesebb rétegben terjed, különösen az utóbbi években és most már nemcsak itt nálunk, ha­nem a világ minden részében fellán­gol. Az engesztelő lelkek nagy tá­bora kér, könyörög, esdekel irgalo­mért, hogy ez a szörnyű csapás múljék el fejünk fölül, jöjjön segítsé­günkre az ég az engesztelő áldo­zatelfogadásával.

# Az utolsó segítség!

# Úgy vesszük észre, hogy az en­gesztelésnek tüze, az engesztelés szelleme és lelke terjed most már az ország határain kívül is. Minden úgy történik, ahogyan Isten az ő kiválasztottjának megmutatta. Itt van már az a szörnyű pillanat, amikor az ellenség már-már úrrá lesz felet­tünk, amikor emberi segítség nem tud már a bajból kimenteni minket. Egyedül az engesztelő áldozat az az utolsó fegyver, amit most még kéz­be foghatunk, hogy Isten győzelmét kiesdekeljük az ellenség felett és elkövetkezzék végre a békés időszak.

# Miért éppen nekünk ?

# De miért épen a magyar földet választotta ki Isten az engesztelő tűz fellobbanása helyévé? Miért hozta ide ezt a tüzet a jó Isten a magyar nép szívébe, hogy innen terjedjen szét?

# Egyetlen oka ennek az, hogy a magyar nép mindig az engesztelés népe volt!

# A magyar nép Szent István kora óta jól tudta, hogy mi az engeszte­lés. Már első királyunk is engesz­telő lélek volt. Szent Imrét engesztelésből akarta az Úrnak szentelni és csak akkor gondolt arra, hogy ne az oltárnál szolgáljon, hanem utódja legyen a királyi trónon, amikor Ottót, első fiát, a trónörököst elveszí­tette. De Szent Imre lelkében az engesztelés gondolata akkor már tudatossá vált és nem akart lemondani róla, össze akarta egyeztetni az en­gesztelő életet atyja akaratával. A jó Isten azonban nem engedte, hogy a felajánlott engesztelő áldozat visszavétessék, azért gondviselésével közbelépett.

**Az** **engesztelő szent.**

Az engesztelés azóta is él a ma­gyar nép lelkében. A magyar en­gesztelésnek legkimagaslóbb szentje Árpádházi Margit, akinek szentté avatása éppen napjainkban történt. Az ő élete valóban engesztelő élet, hivatása valóban az engesztelő áldo­zat hivatása volt. Ugyanilyen ször­nyű világégésben adta őt nekünk az Isten, mint amilyenben most va­gyunk. Akkor is keletről tört ránk az ellenség és széttiporta a magyar védősereget Mohi pusztán úgy, hogy még a királynak is menekülnie kel­lett. Akkor jutott eszébe az új hon­alapító Béla királynak, hogy Isten­nek engesztelő áldozatul ajánlja fel születendő gyermekét, hogy az Úr irgalmazzon a magyar népnek, állít­sa vissza ezt a Szűzanyának felaján­lott nemzetet régi fényébe, erejébe, virágzásába.

***Ha valaki még nem értesült volna róla, minden csütörtök este 8-tól péntek reggel 5-ig engesztelünk Magyarországért, a magyarságért immár 17. éve a budapesti Szent István bazilika Szent Jobb kápolnájában kitett Oltáriszentség előtt. 9-kor szentmise a két legszentebb szív szándékára.***

**A 33 napos lelkigyakorlatról**

Közülünk többen elvégeztük most év elején Grignon Szent Lajosnak a 33 napos lelkigyakorlatát a sárga könyvből, amely egy előkészület önmagunk felajánlására Mária által Jézusnak rabszolgai minőségben.

 Lehetetlen feladatra vállalkozom, amikor megpróbálom összefoglalni ezen elmélkedéssorozat fő mondanivalóját azok számára, akiknek nem volt még alkalmuk elvégezni ezt, a légiósoknak oly lényeges lelkigyakorlatot.

Montforti atya a 33 napot úgy osztja be, hogy először 12 napot fordítsunk arra, hogy a világ szellemétől megszabaduljunk. A világ szelleme ugyanis Jézus Krisztus szellemének az ellensége. Majd három hetet fordítsunk arra, hogy Mária által Jézus Krisztus szellemével töltekezzünk. Ez alatt megtanítja a tökéletes önátadást Máriának, azaz Mária által Jézusnak, ami ugyan az. Mert Mária lélekben annyira egyesült szeretett Fiával, Jézussal, hogy már szinte nem is beszélhetünk külön Máriáról, hanem csak Jézusról. Mária Jézusa, Jézus Máriája. Tehát azt mondani: Mária rabszolgája vagyok, az ugyan annyi, mint azt mondani: Jézus rabszolgája vagyok Máriában, Mária által. Ezt a három hetet úgy osztja be szentünk, hogy az első héten önismeretért imádkozzunk (ismerjük fel mennyire romlottak vagyunk), a második héten ismerjük meg Szűz Máriát, a harmadik hetet fordítsuk arra, hogy Jézus Krisztust megismerjük.

Az első napokban nagy figyelmet szentelünk annak, hogy a szenvedés, az áldozatvállalás fontosságát felismerjük, és bátorítást kapunk a keresztek hordozásához. Azért van ez, mert azt mondja szentünk, hogy a bűneinkért járó büntetéseket inkább itt a földi életünkben érdemes leszenvedni, mint a másvilágon, ahol nem könnyítés, irgalom és érdemszerzés mellett történik a szenvedés, mint itt a földön. Tehát ha itt a saját bűneink miatt szenvedünk, akkor is az könnyített szenvedés lesz, másokon segíthetünk általa, és magunknak nagy érdemeket nyerünk vele, vagyis jutalmat kapunk érte már itt a földön is, de főleg majd az örök életben. Egy külön munkája Grignon Szent Lajosnak a „Levél a kereszt barátaihoz” című kis mű, amely szintén a sárga könyvben megtalálható. Ebből megtanulhatjuk, hogy az önkéntes szenvedő boldoggá válhat.

A lelkigyakorlat végzése során megvilágosodik előttünk, hogy Isten szentségének a megszerzése állandó életfeladatunk. A keresztény ember legfőbb életcélja a megszentelődés, vagyis egy belső lelki átalakulás Jézus Krisztusba. Krisztusivá válás, amely egy életprogram. A teremtménynek Teremtőjébe, az embernek Istenbe kell átalakulnia. Úgy érzem, hogy erről az életünk folyamán megvalósítandó belső lelki átalakulásról ritkán gondolkodunk el tudatosan. Általában megmaradunk a szokásos vallásgyakorlataink elvégzése mellett, és ezzel rendben is van minden – gondoljuk. De milyen fontos, hogy a megszentelődés folyamatát ne hagyjuk az igen fájdalmas tisztítótűzre. Montforti atya leírja, hogy a megszentelődésnek ez az átalakulási folyamata nehéz, és pusztán emberi erőnkre támaszkodva elérhetetlen is. Egyedül Isten képes felsegíteni minket e nagy célra. A legtöbben, akik törekszenek az életszentségre, maguk próbálnak dolgozni magukon különböző gyakorlatokkal. Őket egy szobrászhoz hasonlítja szentünk, aki hosszú, fáradságos úton halad műve megalkotása felé, vésővel és kalapáccsal dolgozik, nagyon sokat fárad, és egy rossz ütéssel elronthatja az egész művet. De a kegyesség, amelyet ő tanít (a tökéletes Mária tisztelet), annak hűséges gyakorlói számára olyan könnyű, biztos, rövid és tökéletes utat jelent, amilyen az ércöntő munkája a szobrászéhoz képest. Ha rendelkezésünkre áll az utánozhatatlanul kiváló öntőforma (Mária), Akibe öntjük a lelkünket, akkor sokkal könnyebben és tökéletesebben egyesülhetünk Jézussal, és érhetjük el életünk célját.

Igen, Mária a forma, Akibe öntjük a lelkünket. Szentünk kifejti a titkot, miszerint Isten minden kegyelmét, és egész hatalmát átadta legcsodálatosabb teremtményének, Máriának. Ő Minden Kegyelem Anyja és Kiosztója. Így Isten akaratából Mária képezi a szenteket, vagyis a szentek Benne és Általa képződnek. Ezért, ha könnyű eszközt akarunk találni megszentelődésünkhöz, akkor Máriát kell keresnünk, és megtalálnunk. Őt mindig keresni kell! A kiválasztottak minden táplálékukat és erejüket Szűz Máriától nyerik. Mária a kegyelem csodáit műveli abban a lélekben, aki magában őt kialakítja, aki állandó lelki kapcsolattal Máriát a szívében, lelkében hordja, aki Máriában él, és Mária őbenne. Ezért szentünk megtanítja, azt, hogy e kegyesség gyakorlóinak egy állandó lelki függőségbe kell kerülniük Máriával, és minden cselekedetüket Szűz Mária által, Szűz Máriával, Szűz Máriában és Szűz Máriáért kell végezniük. Ennek a lelki beállítódásnak a gyakorlása állandó életfeladatunk, és fő foglalatosságunk kell hogy legyen. (Akit tényleg igazán érdekel, hogy hogyan kell ezt tenni, részletesen elolvashatja a sárga könyv 179. oldaláról.)

A lelkigyakorlat végzésekor azt is megtanuljuk tehát, hogy amint a természetes emberi életben megvannak a titkai annak, hogy hogyan lehet rövid idő alatt kevés költséggel, könnyedén bizonyos természetes cselekedeteket véghezvinni, úgy a kegyelem rendjében is megvannak a titkai annak, hogyan kell rövid idő alatt kedvvel és könnyedén természetfeletti cselekedeteket véghezvinnünk, az önszeretetet levetnünk, Istennel megtelnünk, és tökéletessé válnunk. Ez a szent rabszolgaság (Jézus rabszolgájának lenni Máriában) a legnagyobb szabadság. Tökéletes átadásunk által kiváló módon gyakorolhatjuk a felebaráti szeretetet, mert Szűz Mária keze által odaadjuk Istennek a legdrágábbat, amink van, tudniillik minden jócselekedetünk engesztelő és esdő értékét, a legcsekélyebb jó gondolatot, a legkisebb szenvedést sem véve ki. Ez a minden javainknak az átadása Máriának, olyan cselekedet, amelyet még a szerzetesrendekben sem tesznek meg (lelki javaikról ott sem mondanak le). Beleegyezünk abba, hogy ezeket a kegyelmeinket Mária egész életünkben az Ő akarata szerint a bűnösök megtérítésére és a szenvedő lelkek kiszabadítására fordítsa – s ez a szeretet legmagasabb fokú gyakorlása. Figyelembe kell vennünk még azt is, hogy ha jócselekedeteink, imáink, áldozataink Szűz Mária kezén mennek át, akkor megtisztulnak, és így érdemben, engesztelő és esdő értékben gyarapodnak. Ezáltal sokkal hathatósabbak lesznek, kegyelmeink növekednek. Az a kevés, amit önző akaratunk nélkül és önzetlen szeretettel adunk Mária által valóban nagyon hathatós lesz arra, hogy Isten haragját lecsillapítsa, és irgalmasságát leesdje. Így megeshetik, hogy valaki, aki ezt az áhítatot nagyon hűségesen gyakorolta, sok lelket kiszabadított a tisztítótűzből. és sok lelket megtérített, habár semmi mást nem tett, mint hogy közönséges állapotbeli kötelességeit teljesítette.

Most csak néhány gondolatot próbáltam felvillantani a 33 napos lelkigyakorlat anyagából. Remélem ez talán annyira elegendő, hogy felkeltse érdeklődéseteket, és aki még nem végezte el e lelkigyakorlatot, az megtegye. Igazán megéri! Már többen vagyunk, akik minden évben elvégezzük, és utána megújítjuk a tökéletes önátadásunkat egy felajánló imával. Igazán csak hálát adhatunk érte, hogy megismertük, és újra és újra elvégezhetjük. Ave Mária!

 Sándor testvér a Régia írnoka

**Kérjük a Szűzanyát:** *eszközölje ki számunkra a teljes odaadás képességét szent Fiától, hogy megpróbáltatásaink közepette is eltöltsön minket az ő csendes, belső békéje, amit a karácsony titka közvetít az ő élete példájával.* ***Így érkezik el hozzád is a Béke Fejedelme és általad környezeted számára.***

**A szentatyák gondolatai a böjtről**

Ha Éva böjtölt volna és nem evett volna a fáról, most nem lenne szükségünk böjtre. „Mert nem szükséges az orvos az egészségesnek, hanem a betegnek.” (Mt 9,12.) Megsérültünk a bűn által, meggyógyulunk a bűnbánat által, de a bűnbánat, böjt nélkül nem igazi. „Átkozott a föld, tövist és bojtorjánt terem neked.” (Gen 3,l7-) Jobb megtörődni lelkileg és nem adni át testünket a fényűzésnek. A böjt által Isten előtt megigazulsz. (Nagy szent Bazil)

A böjt célja a tiszta áldozás. Azért nyújtották nekünk az atyák is a böjt küzdőterét, s adták nekünk a bűnbánat idejét, hogy megtisztítva és megmosva magunkat így közeledjünk a Szentséghez. Azért én is már most nagy hangon hirdetem, bizonyítom, kérem, és esedezem: sem tisztátalan, sem bűnös lelkiismerettel ne közelítsenek ehhez a szent asztalhoz, mert különben ez nem lesz áldozás… hanem elítéltetés, gyötrelem, és a büntetés nagyobbodása. (Aranyszájú szent János)

A szigorú böjtök feleslegesekké válnak, ha utánuk az ételek bőséges élvezete következik, amely hamarosan a falánkság bűnébe visz. (Római Kasszián)

Nekünk így kell tennünk: nemcsak egyszerűen eltölteni a böjt heteit, hanem kutatni a lelkiismeretet, vizsgálni a gondolatokat és megjegyezni, hogy mit voltunk szerencsések ezen a héten csinálni, mit a másikon és mi újat kezdtünk meg, hogy elérjük a következőn és milyen szenvedélyekből javultunk meg. Ha mi nem fogunk ilyen módon megjavulni, és nem mutatunk fel ilyen gondoskodást lelkünkért, nem lesz semmi hasznunk a böjtből és a megtartóztatásból, amelynek magunkat alávetettük. (Aranyszájú szent János)

Van testi böjt, van lelki böjt is. Az a testi böjt, amikor a gyomor tartózkodik az ételtől, italtól. A lelki böjt az, amikor a lélek megtartóztatja magát a rossz gondolatoktól, cselekedetektől, szavaktól. Az a jó böjtölő, aki minden rossztól eltávolodik. Ha azt akarod, hogy ezen módra a böjt hasznos legyen, akkor böjtölj testileg, böjtölj lelkileg is és mindig böjtölj. (Zadoni Tichon)

A böjtölőnek tartózkodni kell az ételtől de mindenekelőtt a bűntől. Ezerszer boldogabbnak neveznem az evőt, mint az igaztalanságot cselekvő böjtölőt. Ezt nem azért mondom, hogy megsemmisítsem a böjtöt, hanem hogy felhívjak a jámborságra. Nem az evés rossz, hanem a bűn rossz. (Aranyszájú szent János)

A böjttel mindig egyesíteni kell az imádságot. Az imádságot éppen a böjt idején végezzük figyelemmel, mert akkor a léleknek könnyű, semmi nem nyomja, és nem adja át magát az élvezetek veszedelmes terhének. (Aranyszájú szent János)

Amint az egészséges szemek számára természetes a látási vágy, úgy a józanul teljesített böjt számára természetes az imádságvágy. (Szíriai Izsák)

A böjt az irgalmasságból meríti erejét. Ha irgalmasság nélkül böjtölsz, akkor böjtöd nem böjt, és az ilyen ember rosszabb a falánknál és italosnál, méghozzá annyiban, amennyiben a kegyetlenség rosszabb a fényűzéstől. (Aranyszájú szent János)

A böjt, mint lelkünk orvosa az egyik kereszténynél megalázza a testet, a másiknál megfékezi a haragot, az egyiktől elűzi az álmot, a másikat serkenti a több erénygyakorlatra, az egyiknél tisztítja az értelmet és szabaddá teszi a gonosz gondolatoktól, a másiknál megköti a féktelen nyelvet és Isten félelmével mint fékkel erősíti azt nem engedve meg neki, hogy üres és illetlen szavakat mondjon, a másiknál pedig nem engedi meg a szemeknek, hogy ide-oda nézzenek és kíváncsiskodjanak, mit csinál ez vagy a másik, hanem elrendeli, hogy mindenki fordítson saját magára figyelmet. (Teológus új szent Simeon)

**A hit cselekedetek nélkül olyan, mint a terméketlen fa**

Ezzel szemben a keresztény ember, különösen akkor, ha apostoli tevékenységet végez, olyan személy, akit meghódított Krisztus szeretete, és ezért megnyílik embertársa konkrét szeretetigényére. XVI. Benedek egy hasonlattal él, amikor a szeretetnek ezt az egyedi minőségét mutatja be. A keresztény lét olyan, mint amikor folyamatosan felfelé haladunk egy hegyre, hogy találkozzunk Istennel, aztán újra leereszkedünk, magunkkal hozva az ebből fakadó szeretetet és erőt azért, hogy testvéreinket Isten szeretetével szolgálhassuk.

A példa alapján még jobban érthető, hogy a keresztény számára a legmagasabb értékű karitatív tevékenység magát az evangelizációt jelenti, ami Isten Szavának továbbadása. A keresztény ember, aki gyakorolja a szeretetet, tudja, hogy valójában nem saját erőfeszítései hoznak eredményt, hanem az az "üdvözítő kezdeményezés", amely Isten kegyelméből származik. Ez utóbbi távol van attól, hogy szabadságunkat és felelősségünket korlátozza. Ehelyett inkább hitelessé teszi és a szeretettevékenység felé irányítja ezeket az egyébként is nemes emberi tulajdonságokat.

A hit cselekedetek nélkül olyan, mint a terméketlen fa. Ahogy a hit megismerteti velünk Krisztus igazságát, aki a testté lett és keresztre feszített Szeretet, úgy a karitatív tevékenység által pedig ebbe a szeretetbe lépünk be, amely önmagunk teljes odaajándékozására indít - zárja nagyböjti üzenetét XVI. Benedek.

**FONTOS!!!**

**A Mária Légió postafiók címe megszűnik, mivel a bérleti díj erősen megnőtt, viszont több levelet nem kézbesítettek.**

**Ezért ezentúl ahol van, ott a levelezőn keresztül tartsuk a kapcsolatot, különben Lindmayer Antalné Kati 1133. Budapest, Kárpát u. 44.VIII.39. a levelezési cím.**